Държавен вестник, бр. 73, 2010 г., стр. 62

СТР.  62	
Д Ъ Р Ж А В Е Н  В Е С Т Н И К 	
БРОЙ  73
ще функционират съоръженията, както и за 
безопасната експлоатация на повдигателните 
съоръжения;
2. редът за осъществяване на технически 
надзор на повдигателните съоръжения;
3. редът за вписване в регистъра по чл. 36, 
ал. 1 от Закона за техническите изисквания 
към продуктите (ЗТИП) и издаване на удосто­
верения на лица за поддържане, ремонтиране 
и преустройване на повдигателни съоръжения.
Чл. 2. (1) Наредбата се прилага за следните 
повдигателни съоръжения:
1. товароподемни кранове;
2. товароподемни електрически колички, 
движещи се по надземни релсови пътища, 
които не са монтирани на товароподемни 
кранове;
3. електрически телфери, които не са мон­
тирани на товароподемни кранове;
4. багери, предназначени за работа с кука, 
грайфер или електромагнит;
5. товарозахващащи приспособления; 
6. окачени кошове за повдигане на хора;
7. подвижни работни площадки;
8. строителни и други подемници за пов­
дигане на хора или на хора и товари, които 
попадат в обхвата на Наредбата за съществе­
ните изисквания и оценяване съответствието 
на машините, приета с Постановление № 140 
на Министерския съвет от 2008 г. (обн., ДВ, 
бр. 61 от 2008 г.; попр., бр. 71 от 2008 г.; изм. 
и доп., бр. 48 от 2010 г.), независимо от датата 
на производството им и нормативния акт, 
определящ устройството им, който е бил в 
сила към датата на тяхното производство.
(2) Наредбата се прилага и за релсовите 
пътища към съоръженията по ал. 1, т. 1 – 3 и 7.
Чл. 3. Наредбата не се прилага за:
1. повдигателни съоръжения, които пред­
ставляват съоръжения и машини по чл. 2, 
ал. 2, т. 2 – 10 от Наредбата за съществените 
изисквания и оценяване съответствието на 
машините; 
2. повдигателни съоръжения, използвани 
при производството на филми; 
3. асансьори по смисъла на § 1, т. 1 от 
допълнителните разпоредби на Наредбата за 
съществените изисквания и оценяване съответ­
ствието на асансьорите и техните предпазни 
устройства, приета с Постановление № 242 
на Министерския съвет от 2001 г. (обн., ДВ, 
бр. 94 от 2001 г.; изм. и доп., бр. 87 и 115 от 
2002 г., бр. 100 от 2003 г., бр. 24 и 40 от 2006 г., 
бр. 37 от 2007 г. и бр. 61 от 2008 г.), и при екс­
плоатацията на които се прилага Наредбата 
за безопасната експлоатация и техническия 
надзор на асансьори, приета с Постановление 
№ 75 на Министерския съвет от 2003 г. (обн., 
ДВ, бр. 33 от 2003 г.; изм. и доп., бр. 15 и 96 от 
2005 г., бр. 40 и 70 от 2006 г., бр. 64 от 2008 г. 
и бр. 32 от 2009 г.);
4. строителни и други подемници само за 
товари;
5. малки товарни асансьори;
6. подемници за хора или за хора и товари 
с максимална височина на повдигане до 3 m;
7. подемници за хора или за хора и товари, 
движещи се по траектория, близка до парапета 
на стълби, и предназначени за преодоляване 
на стълбите; 
8. индустриални кари; 
9. повдигателни съоръжения, монтирани 
на трактори;
10. лебедки;
11. подемници, свързани с машини и 
предназначени изключително за достъп до 
работните места;
12. ескалатори.
Г л а в а  в т о р а
ИЗИСКВАНИЯ КЪМ РАЗПОЛАГАНЕТО 
ИЛИ МОНТИРАНЕТО НА ПОВДИГАТЕЛ­
НИТЕ СЪОРЪЖЕНИЯ И КЪМ ИЗРАБОТ­
ВАНЕТО НА ИНВЕСТИЦИОННИТЕ ПРО­
ЕКТИ НА СТРОЕЖИТЕ, КЪДЕТО ТЕ ЩЕ 
ФУНК­ЦИОНИРАТ
Раздел І
Товароподемни кранове, товароподемни елек-
трически колички, електрически телфери, 
багери и подвижни работни площадки
Чл. 4. Повдигателните съоръжения по 
чл. 2, ал. 1, т. 1 – 4 и 7 се разполагат или 
монтират в съответствие с инструкцията за 
експлоатация.
Чл. 5. (1) Стреловите кранове, предназ­
начени за извършване на строителните и 
монтажните работи по чл. 2, ал. 1 от Наредба 
№ 2 от 2004 г. за минималните изисквания 
за здравословни и безопасни условия на труд 
при извършване на строителни и монтажни 
работи (ДВ, бр. 37 от 2004 г.), трябва да се 
разполагат в обекта в съответствие с проект, 
който трябва да съдържа:
1. изисквания за товароподемност, висо­
чина на повдигане, обсег и други технически 
характеристики на крановете, които ще се 
използват; 
2. безопасни разстояния от крановете до 
въздушните електропроводи, до местата за 
движение на превозни средства или пешеход­
ци, до съществуващите сгради и съоръжения, 
до строежа и до местата за складиране на 
товарите;
3. мерки за безопасност при монтиране и 
работа на крановете близо до стръмни скло­
нове и строителни изкопи и при работа на 
два и повече кранове на един обект;
4. изисквания към товарозахващащите 
приспособления, които ще се използват, 
графичните схеми за окачване на товарите, 
разположението на транспортните пътища и 
схема на местата за складиране на товарите;